AN COIMISIÚN EORPACH An Bhruiséil,10.9.2021 COM(2021) 575 final 2018/0247(COD) TEACHTAIREACHT ÓN gCOIMISIÚN

CHUIG PARLAIMINT NA hEORPA



de bhun Airteagal 294(6) den Chonradh ar Fheidhmiú an Aontais Eorpaigh



maidir leis an seasamh ón gComhairle maidir le glacadh Rialacháin ó Pharlaimint na hEorpa agus ón gComhairle maidir leis an Ionstraim um Chúnamh Réamhaontachais (IPA III) le haghaidh na tréimhse 2021-2027

(Téacs atá ábhartha maidir le LEE)



2018/0247 (COD) TEACHTAIREACHT ÓN gCOIMISIÚN

CHUIG PARLAIMINT NA hEORPA



de bhun Airteagal 294(6) den Chonradh ar Fheidhmiú an Aontais Eorpaigh



maidir leis an seasamh ón gComhairle maidir le glacadh Rialacháin ó Pharlaimint na hEorpa agus ón gComhairle maidir leis an Ionstraim um Chúnamh Réamhaontachais (IPA III) le haghaidh na tréimhse 2021-2027

(Téacs atá ábhartha maidir le LEE) 1.Cúlra An dáta a tíolacadh an togra chuig Parlaimint na hEorpa agus chuig an gComhairle (doiciméad COM/2018/465 final – 2018/0247 (COD)) An 14 Meitheamh 2018 Dáta na tuairime ó Choiste na Réigiún Dáta na tuairime ó Choiste Eacnamaíoch agus Sóisialta na hEorpa Dáta chomhaontú Choiste na mBuanionadaithe maidir le sainordú caibidlíochta páirteach An 6 Nollaig 2018 An 12 Nollaig 2018 An 19 Márta 2019 Dáta an tseasaimh ó Pharlaimint na hEorpa (Tuarascáil) An 27 Márta 2019 Dáta an chéad chruinnithe thríthaobhaigh An 12 Nollaig 2019 Dáta an dara cruinniú tríthaobhach An 12 Meitheamh 2020 Dáta chomhaontú Choiste na mBuanionadaithe maidir le sainordú caibidlíochta páirteach comhlánaithe An 28 Deireadh Fómhair 2020 Dáta an tríú cruinniú tríthaobhach An 4 Nollaig 2020 Dáta an cheathrú cruinniú tríthaobhach (final) An 2 Meitheamh 2021 Dáta an chomhaontaithe pholaitiúil i gCoiste na mBuanionadaithe An 30 Meitheamh 2021 Dáta ar vótáil coiste AFET Pharlaimint na hEorpa chun an comhaontú comhréitigh a fhormhuiniú An 1 Iúil 2021 An dáta ar glacadh an seasamh ón gComhairle ar an gcéad léamh An 7 Meán Fómhair 2021 2.Cuspóir an togra ón gCoimisiún An Ionstraim um Chúnamh Réamhaontachais (IPA III), is príomhchuid í de bhosca uirlisí an Aontais le haghaidh comhar leis na Balcáin Thiar agus leis an Tuirc, faoin gCreat Airgeadais Ilbhliantúil (CAI) le haghaidh 2021‑2027. Is éard is cuspóir ginearálta do IPA III tacú le Poblacht na hAlbáine, leis an mBoisnia agus an Heirseagaivéin, leis an Íoslainn, leis an gCosaiv, le Montainéagró, le Poblacht na Macadóine Thuaidh, le Poblacht na Seirbia, le Poblacht na Tuirce, leis na hathchóirithe polaitiúla, institiúideacha, dlíthiúla, riaracháin, sóisialta agus eacnamaíocha a theastaíonn ó na tairbhithe sin a ghlacadh agus a chur chun feidhme chun luachanna an Aontais a chomhlíonadh agus chun iad féin a chur i gcomhréir de réir a chéile le rialacha, caighdeáin, beartais agus cleachtais an Aontais (‘acquis’) d’fhonn ballraíocht a bhaint amach san Aontas amach anseo agus, ar an gcaoi sin, rannchuidiú lena gcobhsaíocht, lena slándáil, lena síocháin agus lena rathúnas frithpháirteach. Beidh na cuspóirí sonracha seo a leanas ag IPA III: (a) an smacht reachta, an daonlathas, urramú chearta an duine agus saoirsí bunúsacha a neartú lena n‑áirítear trí bhreithiúnacht neamhspleách a chur chun cinn, slándáil treisithe agus an comhrac in aghaidh an éillithe agus na coireachta eagraithe, comhlíonadh an dlí idirnáisiúnta, saoirse na meán agus saoirse acadúil agus timpeallacht chumasúcháin don tsochaí shibhialta, chun neamh-idirdhealú agus caoinfhulaingt a chur chun cinn; chun a áirithiú go n‑urramófar na cearta atá ag daoine ar de ghrúpaí mionlaigh iad agus chun comhionannas inscne a chur chun cinn agus chun feabhas a chur ar bhainistiú imirce, lena n-áirítear bainistiú teorann agus dul i ngleic leis an imirce neamhrialta, agus aghaidh a thabhairt ar an easáitiú éigeantach; (b) éifeachtacht an riaracháin phoiblí a threisiú agus tacú le trédhearcacht, le hathchóirithe struchtúracha, agus le dea-rialachas ar gach leibhéal, lena n‑áirítear i réimse an tsoláthair phoiblí agus i réimse na Státchabhrach; (c) na rialacha, na caighdeáin, na beartais agus cleachtais na dtairbhithe a liostaítear in Iarscríbhinn I a mhúnlú i gcomhréir leo siúd de chuid an Choimisiúin agus comhar réigiúnach, athmhuintearas agus dea-chaidrimh a threisiú idir comharsanaigh, chomh maith le teagmhálacha idir daoine agus cumarsáid straitéiseach; (d) forbairt eacnamaíoch agus shóisialta agus comhtháthú a neartú agus aird ar leith á tabhairt ar an óige, lena n‑áirítear trí bheartais oideachais agus fostaíochta ar ardchaighdeán, trí thacaíocht a thabhairt d’infheistíocht agus d'fhorbairt na hearnála príobháidí agus béim á leagan ar fhiontair bheaga agus mheánmhéide (FBManna), chomh maith le talmhaíocht agus forbairt tuaithe; (e) cosaint an chomhshaoil a threisiú, buanseasmhacht in aghaidh an athraithe aeráide a mhéadú, dlús a chur leis an athrú i dtreo geilleagar ísealcharbóin, an geilleagar digiteach agus an tsochaí dhigiteach a fhorbairt, agus idirnascacht inbhuanaithe a neartú ina gnéithe ar fad; (f) tacú leis an gcomhtháthú críochach agus leis an gcomhar trasteorann thar theorainneacha talún agus muirí, lena n‑áirítear comhar trasnáisiúnta agus idir-réigiúnach.

Is é EUR 14 162 bhilliún (i bpraghsanna reatha) an t‑imchlúdach airgeadais foriomlán a comhaontaíodh. 3.Tráchtanna maidir leis an seasamh ón gComhairle An seasamh ón gComhairle, is léiriú iomlán é ar an gcomhaontú ar thángthas air sna cruinnithe tríthaobhacha. Ar na hathruithe is tábhachtaí a thug sé isteach, i gcomparáid leis an togra ón gCoimisiún, tá an méid seo a leanas: –Maidir leis an mbuiséad: –buiséad modhnaithe le haghaidh na hionstraime, i gcomhréir le conclúidí mhí Iúil 2020 ón gComhairle Eorpach agus le coigeartú pro-rata le haghaidh na méideanna nach bhfuil imdhealaithe go sainráite sna conclúidí; –tagairt don ranníocaíocht leis an sprioc chaiteachais fhoriomlán leasaithe CAI, is é sin 30 % de chaiteachas bhuiséad an Aontais Eorpaigh a bheith ag tacú le cuspóirí aeráide; –an sprioc maidir le caiteachas le haghaidh gníomhaíocht ar son na haeráide a ardú go 18 %, agus é mar chuspóir an céatadán sin a ardú go dtí 20 % faoi 2027; –tagairt a chur isteach don uaillmhian rannchuidiú leis na spriocanna 7.5 % in 2024 agus 10 % in 2026 agus in 2027 maidir le caiteachas CAI le haghaidh cuspóirí bithéagsúlachta; –Maidir le gnéithe rialachais an Rialacháin: –gníomh tarmligthe breise in 2021 lena gcumhdaítear cuspóirí sonracha agus réimsí tosaíochta an chomhair théamaigh (maidir leis: an Smacht reachta, na cearta bunúsacha agus an daonlathas; an Dea-rialachas, ailíniú acquis, dea-chaidrimh idir comharsanaigh agus cumarsáid straitéiseach; agus Comhar críochach agus trasteorann, Cáilíocht an chomhshaoil a chosaint agus a fheabhsú, Rochtain ar oideachas, ar oiliúint agus ar an bhfoghlaim ar feadh an tsaoil, agus a gcáilíocht sin, a neartú ar gach leibhéal, agus tacaíocht a thabhairt d’earnálacha cultúrtha agus cruthaitheacha agus don spórt; Fostaíocht ar ardchaighdeán a chothú agus rochtain ar an margadh saothair, Cosaint agus cuimsiú sóisialta a chur chun cinn agus an bhochtaineacht a chomhrac). –macasamhlú in airteagail cheannlínte na dtosaíochtaí téamacha le haghaidh cúnaimh (Iarscríbhinní II agus III). –ráiteas ón gCoimisiún lena mbunaítear idirphlé geopholaitiúil le Parlaimint na hEorpa (téacs iomlán san iarscríbhinn). –rúin ó Pharlaimint na hEorpa agus teachtaireachtaí ón gCoimisiún a áireamh sa chreat beartais. –Cúnamh a mhodhnú agus a chur ar fionraí –aithris bhreise agus foráil bhreise maidir leis an bhféidearthacht cúnamh a mhodhnú agus/nó a chur ar fionraí i gcás cúlchéimniú suntasach nó easpa leanúnach dul chun cinn a bheith á dhéanamh ag tairbhithe IPA III i leith an daonlathais, chearta an duine agus an smachta reachta. Sonrófar i ráiteas ón gCoimisiún go n‑urramaítear leis na forálacha in Airteagal [7a, mír 5] cumhachtaí an Choimisiúin i gcur chun feidhme chláir an Aontais, agus cur chun feidhme bhuiséad an Aontais i gcoitinne, agus go bhfuil siad gan dochar do na cumhachtaí a thugtar don Choimisiún leis na Conarthaí agus leis an Rialachán Airgeadais cúnamh an Aontais a chuirtear ar fáil do thríú tíortha a chur ar fionraí. –Forálacha airgeadais na hionstraime –Gan roinnt eisceachtaí a chur leis an gcrostagairt ghinearálta d’fhorálacha na hIonstraime um Chomharsanacht, Forbairt agus Comhar Idirnáisiúnta (ICFCI), arb é is cuspóir dóibh comhrialacha cur chun feidhme a áirithiú le haghaidh fhormhór na gclár faoi Cheannteideal VI. Tá sé beartaithe leis na heisceachtaí sin níos mó infheictheachta a tabhairt i gcrích maidir le módúlachtaí áirithe comhair, amhail bainistiú indíreach le tíortha is tairbhithe, tacaíocht bhuiséadach agus forálacha maidir le hinfheictheacht. –CEFI+ –mionsonrú breise a dhéanamh, in airteagal, ar na struchtúir rialachais lena dtabharfar comhairle don Choimisiún maidir le rialachas oibríochtaí CEFI+ lena gcumhdaítear na Balcáin Thiar. Agus aitheantas á thabhairt d’oidhreacht Chreat Infheistíochta na mBalcán Thiar, ceadaítear le hAirteagal 11 go mbeidh baint ag comhlachtaí nach comhlachtaí de chuid an Aontais iad, atá rannpháirteach i gComhchiste na mBalcán Thiar, leis an rialachas. Déanfar cineál comhairleach bhord straitéiseach Chreat Infheistíochta na mBalcán Thiar a mheabhrú i ráiteas ón gCoimisiún (téacs iomlán san iarscríbhinn). –Ainmneacha na dtairbhithe

–Comhaontaíodh ainmneacha bunreachtúla na dtairbhithe a úsáid, seachas i gcás na Cosaive, a úsáidfear téarmaíocht an Chomhaontaithe Cobhsaíochta agus Comhlachais idir an tAontas agus an Chosaiv ina leith. –Fad/Dáta an iarratais –Airteagal 1 agus Airteagal 19 a mhodhnú, lena mbunaítear an Rialachán le haghaidh thréimhse an chreata airgeadais ilbhliantúil 2021‑2027 in Airteagal 1 (‘ábhar’), le clásal cúlghabhálachta le cur i bhfeidhm dar tús an 1 Eanáir 2021 gan dáta deiridh in Airteagal 19 (‘teacht i bhfeidhm’). –Imirce –Tagairt a dhéanamh don imirce laistigh de chuspóir IPA III a bhaineann leis an smacht reachta, leis an daonlathas agus le cearta bunúsacha. Comhaontú maidir leis an bhfoclaíocht atá le húsáid agus tagairt á déanamh don imirce neamhrialta (‘dul i ngleic’) agus maidir le ‘soghluaisteacht lucht saothair’ a áireamh in aithris maidir le forbairt eacnamaíoch agus shóisialta. – Infheictheacht –Roinnt gnéithe breise a threisiú chun cineál agus raon feidhme difriúil IPA a léiriú mar aon le roinnt oibleagáidí do thairbhithe IPA III. –Cuspóirí an Rialacháin –Na cuspóirí sonracha a atheagrú, go háirithe chun níos mó tábhachta a thabhairt do thosaíochtaí an Choimisiúin, eadhon an Comhaontú Glas, nascacht agus digitiú. –Prionsabail Chlársceidealaithe –An téacs in Airteagal 7 maidir le cúnamh do thairbhithe agus cur chuige an chlársceidealaithe a threisiú, bunaithe ar chothromaíocht idir an measúnú ar fheidhmíocht agus prionsabal na comhroinnte córa. Caomhnaíonn an comhaontú aidhmeanna an togra bhunaidh ón gCoimisiún, lena gcoimeádtar leibhéal na huaillmhéine agus lena gceadaítear solúbthacht leordhóthanach i gcur chun feidhme na rialacha nua. Dá bhrí sin, thacaigh an Coimisiún leis na hathruithe a aibhsíodh thuas. 4. Conclúid Tacaíonn an Coimisiún le torthaí na caibidlíochta idirinstitiúidí agus, dá bhrí sin, glacann sé leis an seasamh atá glactha ag an gComhairle. 5. Ráitis ón gCoimisiún Tá trí ráiteas aontaobhacha déanta ag an gCoimisiún, ar féidir teacht orthu san fhoscríbhinn.



FOSCRÍBHINN Ráitis ón gCoimisiún

Ráiteas ón gCoimisiún Eorpach maidir le hidirphlé geopholaitiúil le Parlaimint na hEorpa i ndáil leis an Ionstraim um Chúnamh Réamhaontachais (IPA III) Tá an Coimisiún Eorpach, agus aird á tabhairt aige ar fheidhmeanna rialaithe polaitiúla Pharlaimint na hEorpa a leagtar síos in Airteagal 14 den Chonradh ar an Aontas Eorpach, tiomanta d’idirphlé geopholaitiúil ardleibhéil a dhéanamh idir an dá institiúid maidir le cur chun feidhme Rialachán (AE) Uimh. 2021/XXX ó Pharlaimint na hEorpa agus ón gComhairle lena mbunaítear an Ionstraim um Chúnamh Réamhaontachais (IPA III). Leis an idirphlé sin, ba cheart go mbeifí in ann malartuithe a dhéanamh le Parlaimint na hEorpa, agus cuirfear san áireamh go hiomlán na seasaimh atá acu maidir le cur chun feidhme IPA III, agus lánurraim á tabhairt do chumas an Choimisiúin an ionstraim a chur chun feidhme, i gcomhréir lena freagrachtaí institiúideacha. San idirphlé geopholaitiúil, pléifear treoshuímh ghinearálta maidir le cur chun feidhme IPA III, lena n‑áirítear maidir le clársceidealú sula nglacfar creat clársceidealaithe IPA III agus doiciméid chlársceidealaithe IPA III, agus a bhaineann le hábhair shonracha amhail an cúnamh a thugtar do thairbhí a chur ar fionraí nuair nach n‑urramaíonn sé go leanúnach prionsabail an daonlathais, an smachta reachta, an dea-rialachais, urraim do chearta an duine agus saoirsí bunúsacha. Seo a leanas struchtúr an idirphlé gheopholaitiúil: i)Idirphlé ardleibhéil idir an Coimisinéir um an gComharsanacht agus um Méadú, thar ceann an Choimisiúin, agus Parlaimint na hEorpa. ii)Idirphlé buan ar leibhéal na n‑oifigeach sinsearach le meithleacha AFET chun a áirithiú go ndéanfar ullmhúchán leordhóthanach agus go ndéanfar obair leantach ar an idirphlé ardleibhéil. Beidh an t‑idirphlé ardleibhéil ar siúl dhá uair sa bhliain ar a laghad. Féadfaidh ceann de na cruinnithe a bheith i gcomhthráth le tíolacadh an dréachtbhuiséid bhliantúil ag an gCoimisiún .



Ráiteas ón gCoimisiún Eorpach maidir le cúnamh a mhodhnú/a fhionraí in Airteagal 8, mír 5 de Rialachán Uimh. 2021/XXX/ ó Pharlaimint na hEorpa agus ón gComhairle an XX/XX/2021 lena mbunaítear an Ionstraim um Chúnamh Réamhaontachais (IPA III) Measann an Coimisiún Eorpach go n‑urramaíonn an fhoráil in Airteagal 8(5) cumhachtaí an Choimisiúin i gcur chun feidhme chláir an Aontais, agus buiséad an Aontais i gcoitinne, a fhad agus atá sé gan dochar do na cumhachtaí a thugtar don Choimisiún leis na Conarthaí agus leis an Rialachán Airgeadais cúnamh an Aontais a chuirtear ar fáil do thríú tíortha a chur ar fionraí.